kardosdrur/scandi-wiki huggingface dataset:
Tucker Carlson

Tucker Swanson McNear Carlson (født 16. maj 1969) er en amerikansk konservativ politisk kommentator, der har arbejdet for Fox News. Carlson er også medgrundlægger af netnyhedsmediet The Daily Caller, som han tidligere var chefredaktør for. Han har været vært på MSNBC-programmet Tucker og medvært på CNN's Crossfire. Carlson var vært på Tucker Carlson Tonight på Fox News frem til slut april 2023.

Referencer

Eksterne henvisninger 
 Artikler af Tucker Carlson på The Daily Caller
 

Journalister fra USA
Politiske kommentatorer fra USA
Personer fra San Francisco
Tv-værter fra USA
Markus Storck

Markus Storck (født 1964 i Frankfurt am Main) er en tysk cykeldesigner- og udvikler, der er kendt for at skabe den letteste forgaffel i verden, lavet af carbonfiber. Han er administrerende direktør og grundlægger af Storck Bicycle, prisvindende designer og innovatør.

Referencer

Eksterne henvisninger 

 Storck Bicycles officielle websted

Personer fra Frankfurt am Main
Designere fra Tyskland
George Segal

George Segal Jr. (født 13. februar 1934, død 23. marts 2021) var en amerikansk skuespiller og musiker. Segal blev populær i 1960'erne og 1970'erne for at spille både dramatiske og komiske roller. Nogle af hans mest anerkendte roller er i film som Narreskibet (1965), King Rat (1965), Hvem er bange for Virginia Woolf? (1966), Where's Poppa? (1970), 4 uheldige helte (1972), Ud sa' min kone (1973), En pikant affære (1973), Californian Split (1974), For the Boys (1991) og Flirting with Disaster (1996). Han var en af de første amerikanske filmskuespillere til at stige til stjernestatus med et uændret jødisk efternavn; han banede dermed vejen for andre skuespillere som Dustin Hoffman og Barbra Streisand.

Referencer

Eksterne henvisninger 

 

Skuespillere fra USA
Personer fra New York
Amerikanere i 1900-tallet
Amerikanere i 2000-tallet
Oscar-nominerede skuespillere
Michael J. Pollard

Michael John Pollard (født  Michael John Pollack Jr. den 30. maj 1939, død 20. november 2019) var en amerikansk skuespiller kendt for at spille C.W. Moss i krimifilmen Bonnie og Clyde fra 1967.

Filmografi 
 De vilde engle (1966)

Eksterne henvisninger 
 

Skuespillere fra USA
Personer fra New Jersey
Amerikanere i 1900-tallet
Amerikanere i 2000-tallet
Oscar-nominerede skuespillere
Personer døde af hjertestop
Daniel Massey

Daniel Raymond Massey (født 10. oktober 1933, død 25. marts 1998) var en engelsk skuespiller og performer. Han er muligvis bedst kendt for sin hovedrolle i det britiske tv-drama The Roads to Freedom, som Daniel sammen med Michael Bryant. Han er også kendt for sin rolle i den amerikanske film Star!, som Noël Coward (Massey gudfar), for hvilken han vandt en Golden Globe og modtog en Oscar-nominering.

Eksterne henvisninger 

 

Skuespillere fra England
Personer fra Westminister
Briter i 1900-tallet
Oscar-nominerede skuespillere
Golden Globe for bedste mandlige birolle
Jack Wild

Jack Wild (født 30. september 1952, død 1. marts 2006) var en engelsk skuespiller og sanger, kendt for sine teenage-optrædener som Artful Dodger i Oliver!, (1968) og som Jimmy i NBCs børne-tv-serie HR Pufnstuf (1969) og den følgende spillefilm i 1970. Han spillede Much Millers søn i Robin Hood - Den Fredløse (1991).

Eksterne henvisninger 

 

Skuespillere fra England
Sangere fra England
Briter i 1900-tallet
Briter i 2000-tallet
Oscar-nominerede skuespillere
Rupert Crosse

Rupert Crosse (født 29. november 1927, død 5. marts 1973) var en amerikansk tv- og filmskuespiller noteret som den første afroamerikanske skuespiller til at modtage en nominering for en Oscar for bedste mandlige birolle for sin rolle i 1969 filmatiseringen af William Faulkners De tre fra Mississippi.

Eksterne henvisninger 

 

Skuespillere fra New York
Personer fra New York City
Amerikanere i 1900-tallet
Oscar-nominerede skuespillere
Anthony Quayle

Sir John Anthony Quayle CBE (født 7. september 1913, død 20. oktober 1989) var en engelsk skuespiller og instruktør.

Eksterne henvisninger 

 

Skuespillere fra England
Briter i 1900-tallet
Oscar-nominerede skuespillere
Personer tildelt Commander of the Order of the British Empire
Volvo Ocean Race

Volvo Ocean Race (hed tidligere Whitbread Round the World Race) er en Jorden rundt havkapsejlads, der afholdes hvert tredje år. Kapsejladsen er etape-baseret og starter typisk i oktober med startby i Europa, i de seneste årgange i Alicante, Spanien. Slut-destinationen er typisk også i Europa, dog har mål-byen, i de seneste sejladser, været varierende.

Fra den første kapsejlads i 1973–74, deltog 17 både. Siden 1997-98 har mellem 9-10 både deltaget. Siden 2005-06 er der indlagt havne-regattaer i etapemåls byerne, så publikum kan komme helt tæt på og ikke kun følge med på diverse medier som tv og internet.

Alle deltagende både er enkelt skrogede sejlbåde med en besætning på 9-11 personer. Bådklassen der benyttes har varieret gennem årene. Selvom bådkonstruktørene har visse muligheder for at designe båden, så skal de overholde nogle på forhånd bestemte specifikationer.

Volvo Ocean Race kom for første gang nogensinde til Danmark, da havkapsejladsen den 22. juni 2018 lagde ruten omkring Aarhus' inderhavn.

Liste over kapsejladser

Kilder

Eksterne henvisninger 
Officiel hjemmeside, findes også på spansk, fransk og kinesisk.
Agri (flod)

Agri er en 136 km lang flod i det sydlige Italien. Den har sit udspring ved Serra di Calvello i Appenninerne i 1.567 meters højde Floden løber gennem regionen Basilicata og munder ud i Det Ioniske Hav nær Policoro. I antikken var navnet på floden Aciris.

Basilicata
Floder i Italien
Sydlig rethvalsdelfin

Sydlig rethvalsdelfin (Lissodelphis peronii) er den ene af to arter i slægten rethvalsdelfiner. Den forekommer kun på den sydlige halvkugle i koldt tempererede og subantarktiske havområder. Den er tilsyneladende ret almindelig, men kun lidt vides om arten. Kroppens overside er sort og undersiden er hvid med skarp grænse mellem de to farver, hvilket sammen med den manglende rygfinne gør den nem at kende. Sydlig rethvalsdelfin er den eneste delfin på den sydlige halvkugle uden rygfinne.

Kilder

Delfiner
Usedom (by)

Usedom (tysk: Stadt Usedom) er en by og kommune i det nordøstlige Tyskland, beliggende som administrationsby i Amt Usedom-Süd i den nordøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern. Usedom by er beliggende på øen af samme navn.

Geografi 
Den lille by ligger på den sydvestlige del af øen, i området der kaldes Achterland, på nordbredden af Usedomer See. Dette farvand er en bugt af Stettiner Haff. Mod vest og nord grænser bykommunens område op til Peenestrom og er en del af Naturpark Insel Usedom, der omfatter hele den tyske del af øen.
Stadt Usedom er et lokalcenter beliggende mellem det mod nordøst beliggende Heringsdorf, og den mod sydvest liggende Hansestadt Anklam.

I kommunen Usedom ligger bydelene og landsbyerne:

Trafik 
Den sydlige trafikforbindelse til øen Usedom, Bundesstraße B 110 fører fra Zecheriner Brücke over Peenestrom mod vest, gennem Stadt Usedom og videre på øen. Indtil 1945 havde byen banegård på jernbanelinjen Ducherow–Świnoujście. Lige ved resterne af den gamle jernbanebro Hubbrücke Karnin, sejler en cykelfærge til Kamp på fastlandet.

Usedom har en lille havn ved Usedomer See, der har en smal forbindelse (die „Kehle“) til Stettiner Haff. Nærmeste lufthavn er Flughafen Heringsdorf, beliggende 18 km væk

Eksterne kilder og henvisninger 

 Stadt Usedom
 Kommunens side  på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Usedom-Syd
Byer i Kreis Vorpommern-Greifswald
Indopacifisk øresvin

Det indopacifiske øresvin (Tursiops aduncus) er en delfinart, der udbredt i Det Indiske Ocean og i det vestlige Stillehav. Den ligner øresvinet, men er generelt mindre med et relativt længere næb og med pletter på dele af kroppens underside. Den har desuden flere tænder – 23 til 29 tænder i begge sider af hver kæbe mod  21 til 24 hos øresvinet.

Udbredelse
Det indopacifiske øresvin er udbredt fra kysten ud fra Sydafrika i vest langs randen af Det Indiske Ocean (inklusiv Rødehavet, Den Persiske Bugt og Det Malajiske Arkipelag så langt østpå som Salomonøerne og muligvis Ny Kaledonien) til det sydlige Japan og sydøstlige Australien i øst. Inden for dette område findes den også på øer fjernt fra større landmasser.

Kilder

Delfiner
Homare Sawa

er en tidligere japansk professionel fodboldspiller. Hun var anfører for Japans kvindefodboldlandshold, som vandt VM i fodbold for kvinder 2011 og førte holdet til sølvmedalje ved sommer-OL 2012. I 2012 blev hun valgt til  FIFA Årets bedste kvindelige fodboldspiller 2011. Hun har blandt andet spillet for Atlanta Beat i Women's United Soccer Association (WUSA), NTV Beleza, Washington Freedom i Women's Professional Soccer (WPS), og INAC Kobe Leonessa i Nadeshiko League Division 1.

Tidligt liv
Homare Sawa blev født i Fuchū, Tokyo, hun begyndte at spille fodbold, da hun var seks år gammel. Mens hun så på mens hendes storebror trænede fodbold, inviterede træneren hende til at spille med drengenes hold på banen.

Karriere

Landshold 
Den 6. december 1993 fik Sawa debut som 15 år gammel for Japans fodboldlandshold. Hun scorede fire mål i sin første landskamp, hvor Japan vandt over Filippinerne. Hun spillede for Japans landshold i 22 år, hvor hun deltog i seks VM turneringer og fire gange ved OL: 1996, 2004, 2008, og Sommer-OL 2012. Hun spillede i alt 201 landskampe for Japan, hvilket er rekord. Hun er også den mest scorende kvindelige landsholdsspiller for Japan med 81 mål, heraf scorede hun hat-trick ved VM i fodbold 2011 i gruppespillet i kampen mod Mexico.

Sawa førte Japans landshold til sejr ved VM i fodbold 2011. Efter en 2-2 uafgjort kamp på et udsolgt stadion i Frankfurt, Tyskland, hvoraf Sawa scorede i 117. minut, vandt Japan straffesparkskonkurrencen 3-1 over USA og vandt deres første verdensmesterskab nogensinde. Sawa blev hædret med Den Gyldne Støvle, da hun var turneringens topscorer med fem mål. Hun vandt også den Gyldne Bold for at være turneringens MVP.

Den 9. januar 2012 vandt Sawa hæderen som FIFA Årets bedste kvindelige fodboldspiller 2011 i Zürich, Schweiz. Hun bekendtgjorde i august 2012, at hun umiddelbart ville trække sig tilbage fra international fodbold, dette skete, efter at hun havde hjulpet Japan med at vinde sølv ved sommer-OL 2012.

Sawa vendte tilbage til landsholdsfodbold i 2014 for at hjælpe Japan med at vinde Asienmesterskabet i fodbold for kvinder 2014, og scorede sit 82. landsholdsmål under turneringen. I 2015 kom hun tilbage til landsholdet efter at have været ude med skade i et år. Hun scorede sejrsmålet i en venskabskamp mod New Zealand, med assist fra Aya Miyama. Sawa og Brasiliens Formiga blev de første fodboldspillere, der har spillet seks gange ved VM i fodbold, dette skete ved VM i fodbold for kvinder 2015 i Canada. Japan kom i finalen men tabte 5-2 mod USA og fik dermed sølvmedaljer.

Referencer

Eksterne henvisninger
 

Kvindelige fodboldspillere fra Japan
Bondedammen

Bondedammen er en skovsø ved Hellebæk i Nordsjælland omkring 600 meter fra Hellebæk Station.
Tæt ved Bondedammen ligger Kobberdammen og Bøgeholm Sø samt de mindre Klaresø og  Sortesø.

En kunstnerisk interesse for området ved Hellebæk fører Hans Edvard Nørregård-Nielsen tilbage til digteren Jens Baggesen og senere også Johanne Louise Heiberg der tog sommerferieophold hos den lokale kro. 
Billedkunstnere fulgte herefter.
Den danske guldaldermaler P.C. Skovgaard malede i flere omgange søen og skoven omkring den. 
Statens Museum for Kunst besidder to malerier, begge med titlen Aften ved Bondedammen i Hellebæk og begge dateret til 1858.
Fra 1859 stammer Ny Carlsberg Glyptotekets Bondedammen ved Hellebæk.
Skovgaard Museet erhvervede i 2010 maleriet Stille sommeraften ved en Indsø. Bondedammen i Hellebæk, unge mødre vasker tøj.

Henvisninger 

Søer i Region Hovedstaden
Hellebæk
Carsten Nash

Carsten Nash (født 13. november 1946 i Frederiksværk) er en dansk billedkunstner, uddannet på Kunstakademiet i København og i Istanbul (Devlet Güzel Sanatlar Akademisi) 1968-1976. Han er søn af Jørgen Nash.

Eksterne henvisninger 
 Kunstindeks Danmark/ Weilbachs kunstnerleksikon
 Carsten Nash hjemmeside 
 Interview med Carsten Nash 

Kunstnere fra Danmark
Personer fra Frederiksværk
Zempin

Zempin er en by og kommune i det nordøstlige Tyskland, beliggende i Amt Usedom-Süd i den nordøstlige del af Landkreis Vorpommern-Greifswald på øen Usedom. Landkreis Vorpommern-Greifswald ligger i delstaten Mecklenburg-Vorpommern.

Geografi 
Zempin er den mindste badeby på øen. Den er beliggende mellem Zinnowitz og Koserow ved det smalleste sted mellem Østersøen og Achterwasser. Den ligger ved Bundesstraße B 111 og jernbanen Züssow – Świnoujście stopper i byen. Omkring 16 kilometer øst for kommunen, ligger de tre Kaiserbäder Bansin, Heringsdorf og Ahlbeck og to kilometer væk findes landsbyen Zinnowitz.

Historie 

Under 2. verdenskrig, mellem 1943 og 1945, var der i skovområdet mellem Zinnowitz og Zempin tre affyringsramper til afprøvning af Fieseler Fi 103 bedre kendt som V1.

Eksterne kilder og henvisninger 

 Hjemstavnsside zempin-usedom-heimat.de
 Kommunens side  på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Usedom-Syd
Byer i Kreis Vorpommern-Greifswald
Luca Bestetti

Luc Bestetti (født 10. oktober 1964) er en italiensk maler. Bestetti er den eneste elev af Giorgio de Chirico, som var skaberen af pittura metafisica, metafysisk maleri. Før han helligede sig sin "bevægelseskunst", skabte han i årevis skulpturelle værker af dele af maskiner, skateboards og motorcykler (han elsker biler, motorcykler og racerverdenen).

Henvisninger

Bibliografi 
 Max Pezzali, "I cowboy non mollano mai", Milan, 2014 
 Sette, settimanale del Corriere della Sera - Edizioni 6-9 - pp. 187, 2002 

Malere fra Italien
Surrealisme
O.P. Christensen

O.P. Christensen (født 11. januar 1876, død 15. september 1956) var en dansk direktør og kunstsamler.

Som kunstsamler var O.P. Christensen en sjælden type, idet han især koncentrerede sin samling om L.A. Rings værker. Dog havde han en række billeder af Hans Smidth og enkelte af Kristian Zahrtmann og af Anders Zorn. O.P. Christensen testamenterede sine 31 L.A. Ring malerier til Statsministeriet.

Referencer 
  

Kunstsamlere fra Danmark
Usedom (flertydig)

Usedom kan henvise til flere artikler:
 Øen Usedom ved Østersøen i i Landkreis Vorpommern-Greifswald i den tyske delstat Mecklenburg-Vorpommern nær den polske grænse.
 Usedom (by) der er administrationsby i Amt Usedom-Süd.
 Amt Usedom-Süd
 Amt Usedom-Nord
 Naturpark Insel Usedom der omfatter hele den tyske del af øen.
Torben Grael

Torben Schmidt Grael (født 22. juli 1960 i São Paulo) er en brasiliansk sejlsportsmand, med danske rødder. Grael er internationalt kendt for sine store sejlsportsbedrifter. Han har vundet fem OL-medaljer (fire i Starbåds klassen). Han har vundet Jorden-rundt kapsejladsen Volvo Ocean Race som skipper i 2008-09

i båden Ericsson 4 og deltaget i adskillige America's Cup sejladser, herunder som taktiker på den vindende båd Luna Rossa Challenge i 2007. Grael har desuden vundet medaljer (heraf 9 af guld) ved adskillige verdensmesterskaber i forskellige bådklasser.

I 2009 blev Torben Grael kåret til årets mandlige sejler af World Sailing (tidligere ISAF).

Han lærte at sejle af hans bedstefar i den danske båd Aileen, der vandt OL-sølv i 1912. Familien flyttede til Niterói i nærheden af Rio de Janeiro, hvor han sejlede med sin bror Lars Grael, der også er OL-medaljevinder. Det kan Torbens datter, Martine Grael, også skrive på CV-et.

Eksterne henvisninger 
 
 World Sailings biografi

 

Personer fra Brasilien
Sejlsportsfolk
Olympiske mestre fra Brasilien
Volvo Ocean Race sejlere
Richard S. Castellano

Richard Salvatore Castellano (født 4. september 1933, død 10. december 1988) var en amerikansk skuespiller, der bedst huskes for sin Oscar-nominerede rolle i Ægteskab og sådan noget og sin efterfølgende rolle som Peter Clemenza i The Godfather.

Filmografi

Eksterne henvisninger 

 

Skuespillere fra USA
Personer fra New York City
Amerikanere i 1900-tallet
Oscar-nominerede skuespillere
Italiensk-amerikanere
Clifford Wright

Clifford Charles Wright (født 19. november 1919 i Seattle, USA, død 30. september 1999 Damsholte, Møn) var en dansk/amerikansk maler og gift med Elsa Gress.

Clifford Wright blev født som Oswald Kallunki af forældre, som var finske indvandrere, skovhugger Arvid Kallunki og hans hustru Edith Pekkanen. Navnet Charles Clifford Wright fik han af de plejeforældre, han voksede op hos nær Seattle, tømrer Charles P. Wright og hustru Bertha May Hill.

Clifford Wright uddannede sig på Cornish College of the Arts i Seattle (Walter Reese) 1938 og var elev af Mark Tobey 1939-43.

Clifford Wright boede fra 1972 og frem til sin død i gartnerboligen i Slotsparken ved Marienborg Gods på Møn, i dag kendt som arbejds- og kunstnerrefugiet Villa Gress. Han ligger begravet på kirkegården ved Damsholte Kirke.

Eksterne henvisninger 
 

Malere fra Danmark
John Marley

John Marley (født Mortimer Marlieb; 17. oktober 1907, død 22. maj 1984) var en amerikansk skuespiller, der var kendt for sin rolle som Phil Cavalleri i Love Story og som Jack Woltz - den trætte filmmogul, der vågner og finde det afskårne hoved fra sin værdifulde hest i sin seng i The Godfather (1972). Han medvirkede i John Cassavetes' film Ansigter (1968) og optrådte i The Glitter Dome (1984).

Referencer

Eksterne henvisninger 

 

Skuespillere fra USA
Personer fra New York City
Amerikanere i 1900-tallet
Oscar-nominerede skuespillere
Pseudonymer
Ulf Kristersson

Ulf Hjalmar Ed Kristersson (født 29. december 1963) er en svensk politiker, der har været Sveriges statsminister siden oktober 2022 og partileder for Moderaterne siden 2017. Han var været medlem af Rigsdagen for Södermanland Len siden 2014 og forinden fra 1991-2000 for Stockholm Len. Har har tidligere tjent som socialforsikringsminister fra 2010-2014 under Fredrik Reinfeldts regering og som formand for Moderaternes ungdomsparti 1988-1992.

Riksdagsvalget den 11. september 2022 medførte at Sverigedemokraterna, Moderaterna, Kristdemokraterna og Liberalerna fik i alt 176 mandater, hvorimod socialdemokraternes regering under ledelse af Magdalena Andersson med støtte fra Miljöpartiet, Vänsterpartiet og Centerpartiet alene fik 173. Kristersson fik herefter i opdrag at sondere mulighederne for at danne ny regering. Den 14. oktober 2022 blev det offentliggjort, at der mellem Moderaterne, Kristdemokraterna og Liberalerna er indgået en aftale med støtte fra Sverigedemokraterna, hvorefter Ulf Kristersson kunne danne regering med ham som svensk statsminister, en stilling som Kristersson tiltrådte den 18. oktober 2022.

Kristersson er uddannet civiløkonom. Han var medlem af kommunalrådet i Strängnäs Kommune 2002–2006, socialborgarråd i Stockholms stad 2006–2010 og socialforsikringsminister 2010–2014 (i regeringen Reinfeldt).

Referencer 

Partiledere for det svenske Moderata Samlingspartiet
Ministre fra Sverige
Medlemmer af Sveriges Riksdag
Personer fra Lund
Angelo Fabroni

Angelo Fabroni (født 25. september 1732 i Marradi, død 22. september 1803 i Pisa) var en italiensk litteraturhistoriker og historiker. 

Han havde ved Leopold af Toscanas protektion megen fritid til litterære studier og rejste tillige en del i Europa. Hans værker er talrige og nød fortjent anerkendelse i sin tid, navnlig hans hovedværk, de på latin forfattede 153 Vitæ Italorum doctorum excellentium qui sæculis XVII et XVIII floruerunt (20 bind, 1778-1805), der skaffede ham hædersnavnet "den italienske Plutarch". Lignende biografiske arbejder er de latinske levnedsbeskrivelser af Lorenzo de' Medici (1784), Cosimo de' Medici (1788-89) og Leo X (1797), samt på italiensk en række lovtaler med titel Elogi d'illustri Italiani (2 bind, 1786-89) og Elogi di Dante Alighieri e di Torquato Tasso (1800). 1771-96 redigerede han endvidere omtrent alene den i Pisa udkommende tidsskrift Giornale de' Letterati (i alt 102 bind). Fabronis selvbiografi står i sidste bind af hans Vitæ Italorum etc.

Kilder 

 

Litteraturhistorikere fra Italien
Historikere fra Italien
Faglitterære forfattere fra Italien
Italienere i 1700-tallet
Ben Johnson (skuespiller)

Ben "Son" Johnson, Jr. (født 13. juni 1918, død 8. april 1996) var en amerikansk stuntman, verdensmester i rodeo-cowboy og Oscar-vindende skuespiller. Sønnen af en rancher, Johnson ankom i Hollywood for at levere heste til en film. Han arbejde som stunt-double i adskillige år, før han gik ind i skuespillet gennem John Fords kontorer. Lang og lakonisk bragte Johnson yderligere autenticitet til mange roller i Westernfilm med sit ekstraordinære horsemanship. En elegisk skildring af en tidligere cowboy-teater ejer i 1950'erne i coming-of-age-dramafilmen Sidste forestilling indbragte Johnson en Oscar for bedste mandlige birolle og BAFTA Award for bedste mandlige birolle i 1971.

Eksterne henvisning 

 

Skuespillere fra Oklahoma
Amerikanere i 1900-tallet
Oscar for bedste mandlige birolle
Friluftsbadet

Friluftsbadet i  Aalborg var et populært badeområde i form af et område udstykket direkte af Limfjordens vande. Oprindeligt var området indhegnet med faste åbningstider. Der var en afskærmet svømmepøl med springvippe, brusebade og toiletter, et område med strandkant samt et afgrænset område direkte i Limfjorden, hvor der blev foretaget Open Swim svømmeture.

Stedet blev oprindeligt oprettet af den tyske besættelsesmagt i 1940'erne som en vandflyver-plads. I 1947 blev området ombygget og gjort tilgængeligt som folkelig friluftsbad. I 2015 blev det nedslidte anlæg af Friluftsbadet lukket ned for at gennemgå udvidelse for at genopstå som Vestre Fjordpark.

Friluftsbadets adresse var Skydebanevej 14 i Vestbyen, Aalborg.

Referencer 

 
Aalborg
Etableret i 1947
Svømmebade
Giuseppe Calenzuoli

Giuseppe Calenzuoli (født 1815 i Firenze, død 1882) var en italiensk dramatiker. 

Calenzuoli har forfattet over tredive komedier, mest i 1 akt, vittige og muntre, men noget ensformige og ikke videre dybtgående. Den tidligst opførte er Ricerca d'un marito (1852). Som de bedste kan nævnes Il sottoscala og Padre Zappata, desuden Due padri all'antica, Commedia e tragedia, Le donne invidiose, Il vecchio celibe e la serva, La spada di Damocle, L'Appigionasi, Un ricatto, La via di mezzo, Le confidenze innocenti, La finestra nel pozzo. Desuden skrev han yndede børnekomedier: Dialoghi e commedine per fanciulle.

Kilder 

  

Dramatikere fra Italien
Børnebogsforfattere fra Italien
Italiensksprogede forfattere
Italienere i 1800-tallet
Personer fra Firenze
Leonard Frey

Leonard Frey (født 4. september 1938, død 24. august 1988) var en amerikansk skuespiller, bedst husket for sin Oscar-nominerede præstation i Spillemand på en tagryg.

Eksterne henvisninger 

 

Skuespillere fra New York
Personer fra New York City
Amerikanere i 1900-tallet
Oscar-nominerede skuespillere
Østre Ringvej (Holstebro)

Østre Ringvej  er en planlagt to sporet ringvej øst om Holstebro.

Ringvejen skal være med til at lede trafikken der kommer fra Tvis og det sydlige Holstebro og som skal op til det nordlig Holstebro, vil blive ledt uden om, så byen ikke bliver belastet af så meget gennemkørende trafik.

Vejen skal forbinde Tvis Møllevej i syd med Nordre Ringvej i nord.

Den vil kom til at have forbindelse til Viborgvej (primærrute 16), Mosebyvej og Skivevej (sekundærrute 189), vejen vil komme til at ende i Nordre Ringvej hvor den kommende motorvej Holstebromotorvejen (primærrute 18) der går mod Herning slutter.

Kilder 

Bygninger, konstruktioner og anlæg i Holstebro
Ringveje i Danmark
Transport i Holstebro
Richard Jaeckel

Richard Hanley Jaeckel (født 10. oktober 1926, død 14. juni 1997) var en amerikansk film- og tv-skuespiller. Jaeckel blev en velkendt karakterskuespiller i sin karriere, der spandt over seks årtier. Han modtog en nominering for en Oscar for bedste mandlige birolle for sin præstation i filmatiseringen af Ken Keseyss Hårdt mod hårdt i 1971.

Eksterne henvisninger 

 

Skuespillere fra USA
Personer fra Long Beach (Californien)
Amerikanere i 1900-tallet
Oscar-nominerede skuespillere